**OBEC VINICA INFORMUJE OBČANOV O UZNESENÍ VLÁDY SR O VYHLÁSENÍ MIMORIADNEJ SITUÁCIE NA ÚZEMÍ SLOVENSKEJ REPUBLIKY V  SÚVISLOSTI S OHROZENÍM ZDRAVIA OBČANOV.**

Ústredný krízový štáb Slovenskej republiky vydal odporúčania aj obciam. Opatrenia sa týkajú konkrétne obmedzenia organizácie spoločenských, kultúrnych a športových podujatí vo svojej pôsobnosti.

Zavádza sa povinná 14-dňová karanténa pre ľudí, ktorí prídu z Talianska, Číny, Kórey a Iránu.

Tí, čo porušia karanténu, môžu dostať **pokutu 1650 eur!**

Obec Vinica vzhľadom na aktuálnu situáciu i na nutnosť preventívnych opatrení smerujúcich k zachovaniu bezpečnosti občanov od stredy 11.3.2020:

- obmedzuje vybavovanie stránok na obecnom úrade, len na súrne prípady.

- žiada neziskové organizácie, podnikateľské subjekty i občanov, aby zrušili plánované masové podujatia

O ďalších zmenách budeme informovať prostredníctvom úradnej tabule, webovej stránky obce a cez sociálnu sieť.

Mimoriadna situácia bola vyhlásená 12.03.2020 o 6.00 hod. s uloženými opatreniami členom vlády a orgánom štátnej správy.

Nadväzne prijímané opatrenia týchto orgánov budú zverejňované masovokomunikačnými prostriedkami, prostredníctvom mobilných operátorov a v obci verejným rozhlasom, písomne na úradnej tabuli obce a na web stránke obce Vinica.

Obec týmto spôsobom bude občanov priebežne informovať o ďalších opatreniach zo strany celoštátnych, ale i regionálnych organizácií o obmedzeniach služieb .

**OBMEDZENIA VYHLÁSENÉ OBECNOU SAMOSPRÁVOU VINICA:**

* zrušenie prevádzky Knižnice
* zákaz zhromažďovania osôb, organizovanie verejných, kultúrnych a športových podujatí
* **obmedzená prevádzka Obecného úradu Vinica nasledovne:**
* neodkladné záležitosti vybavujte telefonicky, prípadne elektronicky

**DOPORUČENIE PRE OBČANOV:**

* denné sledovanie správ a aktuálnych  informácií
* dôsledná osobná hygiena, dezinfekcia rúk
* obmedzenie stretávania sa hlavne s cudzími osobami
* vybavovanie nevyhnutných osobných záležitostí elektronicky alebo telefonicky
* obmedzenie cestovania hlavne v prostriedkov verejnej dopravy
* **akékoľvek príznaky hlásiť telefonicky na telefónnych číslach vydané Úradom verejného zdravotníctva SR - okres Veľký Krtíš 0905 285 057**

Za pochopenie ďakujeme.

Prehľad doručených informácií ku dňu 12.03.2020

|  |  |  |
| --- | --- | --- |
| **Dátum doručenia** | **Informácia, oznam, opatrenie** | Označenie zverejneného dokumentu určeného pre verejnosť |
| 12.03.2020 | Uznesenie vlády SR č. 111 – vyhlásenie mimoriadnej situácie na území SR z 11.03.2020 | **1** |
| 11.03.2020 | Informácie BBSK – tlačová správa z 11.03.2020 | **---** |
| 11.03.2020 | Vodárenská spoločnosť – zatvorenie zákazníckych centier z 11.03.2020 | **2** |
| 11.03.2020 | Ministerstvo 3kolstva SR - Usmernenie pre zamestnávateľov z 11.3.2020 | **---** |
| 11.03.2020 | Ministerstvo vnútra SR – Usmernenie o vykonávaní sobášneho obradu z 11.03.2020 | **---** |
| 11.03.2020 | Hlavný hygienik SR – usmernenie pre verejnosť o karanténe z 09.03.2020  - Zoznam telefónnych čísiel oddelení epidemiológie na území SR | **3** |
| 10.03.2020 | ÚPSVR Veľký Krtíš – obmedzenia úradu z 10.03.2020 | **4** |
| 09.03.2020 | Úrad verejného zdravotníctva SR – rozhodnutie o zákaze hromadných podujatí – verejná vyhláška z 9.3.2020 | **5** |
| 09.03.2020 | Úrad verejného zdravotníctva SR – rozhodnutie o nariadení karantény vo vzťahu k cestujúcim – verejná vyhláška z 9.3.2020 | **6** |